Częstochowa
Store norske leksikon,Geografi,Verdens geografi,Europa,Polens geografi
Częstochowa er en by i Polen, ved elven Warta, 200 kilometer sørvest for Warszawa. Byen har 217 530 innbyggere (2020).
Byen har stor tekstilindustri, jern- og stålverk og bomullsindustri, samt produksjon av blant annet maskiner, byggematerialer og glass.Klosteret Jasna Góra fra 1382 med ikonet av «Den sorte madonna» (Jomfru Maria med Jesus-barnet) er en nasjonal helligdom. Dette henger blant annet sammen med at de svenske styrkene tapte slaget ved Josna Góra under invasjonen av Polen i 1655–1660. Klosteret besøkes hvert år av mellom fire og fem millioner av pilegrimer og turister.I byen er det lokalhistorisk museum og et arkeologisk museum. Det teknologiske universitetet, ble opprinnelig etablert som en teknisk høgskole i 1949. Universitetet har seks fakulteter med cirka 12 000 studenter. Les mer i Store norske leksikon Polens historie Polen